ໄຟລຸກໄໝ້ຢ່າງໜັກໜ່ວງ ໃນຫ້າງຮ້ານ ໃນປະເທດໄທ (ວີດີໂອ)
ໄຟ​ໄໝ້​ດັ່ງກ່າວ​ນີ້​ໄດ້​ບັງຄັບ​ໃຫ້​ຜູ້​ຄົນຈໍານວນ​ຫຼວງ​ຫຼາຍ​ທີ່​ອາ​ໄສ ​ຢູ່​ໃນ​ເຂດ​ອ້ອມ​ແອ້ມ ຕ້ອງ​ອົບ​ພະຍົບລົບ​ໜີ ອອກ​ຈາກ​ເຂດ​ດັ່ງກ່າວ.
ພວກນັກດັບເພີງໃນປະເທດໄທ ໄດ້ຕໍ່ສູ້ກັບໄຟໄໝ້ ຢູ່ສູນການຄ້າ ໃຫຍ່ຕະຫຼອດທັງຄືນໃນ ເກາະຕາກອາກາດ ພູເກັດ ທາງພາກ ໃຕ້ຂອງປະເທດ ປະຈຸບັນນີ້ ຍັງບໍ່ທັນມີ ລາຍງານກ່ຽວກັບການບາດເຈັບລົ້ມຕາຍ ໃນເຫດການດັ່ງກ່າວເທື່ອ ໄຟໄໝ້ດັ່ງກ່າວນີ້ໄດ້ບັງຄັບໃຫ້ຜູ້ຄົນຈໍານວນຫຼວງຫຼາຍທີ່ອາໄສ ຢູ່ໃນເຂດອ້ອມແອ້ມ ຕ້ອງອົບພະຍົບລົບໜີ ອອກຈາກເຂດດັ່ງກ່າວ ສື່ມວນຊົນໄທ ລາຍງານວ່າ ມີພະນັກງານແລະຄົນຊື້ຂອງ ຢ່າງນ້ອຍ 1,000 ຄົນ ຕິດຄ້າງ ຢູ່ຂ້າງໃນຮ້ານສັບພະສິນຄ້າ ທີ່ຊື່ວ່າ SuperCheap ຕອນທີ່ໄຟລຸກໄໝ້ຂຶ້ນ ໃນເວລາ ປະມານ 9:40 ຕອນແລງນັ້ນ ມີນັກດັບເພິງຢ່າງນ້ອຍ 300 ຄົນ ຊ່ວຍກັນມອດໄຟ ເຈົ້າໜ້າທີ່ ປະເມີນຄວາມເສຍຫາຍຈາກເຫດໄຟໄໝ້ດັ່ງກ່າວນີ້ ວ່າ ອາດເຖິງ 1 ລ້ານໂດລ່າ ສະຫະລັດ ສາເຫດຂອງການເກີດເຫດໄຟໄໝ້ດັ່ງກ່າວນີ້ ແມ່ນຍັງຢູ່ໃນຂັ້ນຕອນການດໍາເນີນ ສອບສວນຢູ່